**KOOSLOOME ARENGUKIIRENDI TAOTLUSVORM**

Toetuse andmise eelduseks on ministeeriumi veebilehel avaldatud kaasamise ja koosloome plaan. Palun lisa link plaanile: <https://www.just.ee/oigusloome-arendamine/hea-oigusloome-ja-normitehnika/kaasamine>

|  |  |
| --- | --- |
| **Arendustegevuse nimetus** | Nn nõusolekuseaduse väljatöötamiskavatsuse koostamiseks kaasamisürituse läbiviimine ja analüütilise kokkuvõtte koostamine |
| **Arendustegevuse esitaja (asutus)** | Justiitsministeerium |
| **Projektijuht (nimi, asutus, kontaktandmed)** | Tuuli Lepp, justiitsministeerium, tuuli.lepp@just.ee, 58668042 |
| **Arendustegevusse kaasatavad huvirühmad** | * ministeeriumid (SoM, SiM, MKM, HTM);
* kohtud (maakohtud, ringkonnakohtud ja riigikohus);
* prokuratuur (ringkonnaprokuratuurid ja riigiprokuratuur);
* Eesti Advokatuur;
* Õiguskantsleri kantselei;
* Politsei- ja Piirivalveamet;
* Sotsiaalkindlustusamet;
* Tervise Arengu Instituut;
* Soolise võrdõiguslikkuse ja võrdse kohtlemise volinik;
* ülikoolid (TÜ, TLÜ, TalTech, Sisekaitseakadeemia);
* seksuaalvägivalla kriisiabikeskused, arstid, terviseühendused (Eesti Naistearstide Selts, Eesti Lastearstide Selts, Eesti Arstiteadusüliõpilaste Selts, Eesti Seksuaaltervise Liit);
* laste- ja noorteühendused (MTÜ Lastekaitse Liit, Eesti Noorteühenduste Liit);
* naisühendused, seksuaalvägivalla ja lähisuhtevägivalla ohvritega tegelevad ühendused (MTÜ Naiste Tugi- ja Teabekeskus, MTÜ Eesti Naisuurimus- ja Teabekeskus, Eesti Naiste Varjupaikade Liit, Eesti Naisteühenduste Ümarlaud, MTÜ Eluliin, Pärnu Naiste Tugikeskus, Tallinna Naiste Kriisikodu, Eesti SV Tugigrupid MTÜ);
* inimõigusorganisatsioonid ja huvikaitsjad (Eesti Inimõiguste Keskus, MTÜ Eesti Avatud Ühiskonna Instituut, Eesti LGBT Ühing, Feministeerium, President Kaljulaidi Fond, Eesti Vaimse Tervise ja Heaolu Koalitsioon).
 |
| **Arendustegevuse elluviimise periood** | september-detsember 2024 |
| **Taotletava toetuse summa** | 10 800 eurot |

|  |
| --- |
| 1. **Taust ja probleemikirjeldus**

*Kirjeldage arendustegevuse eesmärki ja olulisust ning selle ühiskondlikku mõju (3 lausega).* *Suure ühiskondliku mõjuga algatus on, kui samaaegselt on täidetud järgmised p 1.1-1.3 tingimused:** 1. *horisontaalne ja mõjutab mitut valdkonda või sellel on oluline sotsiaal-majanduslik mõju ühes valdkonnas,*
	2. *puudutab paljusid eri huvidega huvigruppe või milles ilmneb vastuoluline mõju eri huvirühmadele,*
	3. *eeldab olulisi muutusi õigusaktides või toob kaasa olulise mõju riigieelarvele.*
 |
| Vabariigi Valitsuse tegevusprogrammis aastani 2027 on punkt „Viime karistusseadustiku seksuaalse enesemääramise vastased süüteod Istanbuli konventsiooniga vastavusse, võttes arvesse nõusoleku põhimõtet, et tagada seksuaalvägivalla ohvritele parem kaitse“, mille täitmiseks analüüsis justiitsministeerium seksuaalse enesemääramise vastaste süütegude vastavust naistevastase vägivalla ja perevägivalla ennetamise ja tõkestamise Euroopa Nõukogu konventsioonile ehk Istanbuli konventsioonile. 2024. aasta veebruaris valminud analüüsis jõuti järeldusele, et seksuaalse enesemääramise vastased süüteokoosseisud, täpsemalt karistusseadustiku (KarS) §-id 141, 1411 ja 143 ei vasta praegu täiel määral Istanbuli konventsiooni artiklile 36. § 141 – vägistamine § 1411 – tahtevastane sugulise iseloomuga tegu§ 143 – suguühtele või muule sugulise iseloomuga teole sundimineSelleks, et Eesti karistusõigus vastaks Istanbuli konventsiooni artiklile 36, peaks KarS §-id 141, 1411 ja 143 lähtuma nõusolekust/tahtevastasusest. See tähendab, et karistatav peaks olema nõusolekuta/tahtevastane suguühe või muu sugulise iseloomuga tegu, ilma et lisaks nõusoleku puudumisele/tahtevastasuse väljendamisele peaks samaaegselt esinema veel täiendavaid tingimusi, näiteks vägivalda või abitusseisundit ehk võimetust vastupanu osutada või toimunust aru saada.Nõusolekust/tahtevastasusest lähtumine seksuaalse tegevuse kontekstis on mõtteliselt jagatav kaheks – nn ei‑mudeliks ning jah‑mudeliks. **Jah-mudeli** puhul tuleb seksuaalse tegevuse osalistel väljendada oma nõusolekut seksiks[[1]](#footnote-2) ehk n-ö aktiivne nõusolek[[2]](#footnote-3). Nõusolekut saab väljendada sõnaliselt, kehakeeles või muul viisil. Selle mudeli järgi pole nõusolekut enne, kui seda on väljendatud, seni ei saa nõusolekut eeldada. Jah-mudel on aluseks võetud näiteks Soome, Rootsi, Taani, Islandi ja veel mitmete riikide karistusõiguses. **Ei-mudeli**[[3]](#footnote-4) puhul eeldatakse seksuaalse tegevuse osaliste nõusolekut seni, kuni üks osalistest väljendab, et ta ei ole toimuvaga nõus. Selle mudeli järgi on vaikimine nõusolek. Nõusoleku puudumist saab samuti väljendada nii sõnaliselt, kehakeeles kui ka muul viisil. Ei-mudel on aluseks võetud näiteks Saksa ja Austria karistusõiguses. Justiitsminister tutvustas analüüsi valitsuskabinetis 29.02.2024. Huvirühmadele tutvustati analüüsi 08.03.2024 ning pressile 11.03.2024.Samuti viis Mõttekoda Praxis Majandus- ja Kommunikatsiooniministeeriumi rahastusel läbi seksuaalvägivalla kohtueelsele uurimisele keskenduva uuringu, milles leiti, et Eestis on seksuaalvägivalla kohtueelse menetlemise tavad, menetlejate teadlikkus ning hoiakud muutunud ohvrisõbralikumaks. Ometi on endiselt seksuaalvägivalla kohtueelses menetluses rida takistajaid, mis võivad kannatanuid taasohvristada, sisendada umbusku õigussüsteemi ning laiemalt seista vägivalla toimepanijate kohtu ette toomise teel. Praxise uuring näitas, et seksuaalvägivalla kohtueelset menetlemist toetaks nii parem ühiskondlik teadlikkus seksuaalvägivalla ja trauma osas kui ka jätkuv menetlejate eriteadmiste tõstmine. Ühiskondlike hoiakute parandamisele aitaks kindlasti kaasa ka nõusolekuseaduse arutelu ja vastuvõtmine. Kuna kehtiva õiguse korral võivad ohvrid jääda õiguskaitseta, siis Praxise analüütikute hinnangul tuleks karistusõiguslikku lähenemist seksuaalvägivallale muuta sunni- ja vägivallakesksest nõusolekupõhiseks.Järgmine samm on koostada seaduse eelnõu väljatöötamiskavatsus (VTK), milles pakume välja erinevad variandid, milliseid KarS-i sätteid ja kuidas muuta. Selleks peaks VTK vastama muu hulgas järgmistele küsimustele:* Kuidas läheneda nõusolekust/tahtevastasusest lähtumisele ehk kas valida jah-mudel või ei-mudel?
	+ Tuua välja mudelite plussid, miinused ja mõjud (menetlusele, ohvrite kaitsele, soolisele võrdsusele, halduskoormusele, kahtlustatavate-süüdistatavate põhiõigustele jne).
	+ Kirjeldada detailselt jah-mudeli ja ei-mudeli variatsioonid, sest mõlema mudeli piires on võimalik asja lahendada erinevalt.
* Pidades silmas, et tõendamise keerukus ei kao, kuidas tagada, et menetlusosaliste õigused on kaitstud, süütuse presumptsioon jääb kehtima jne?
* Milliseid lisategevusi seadusemuudatus nõuab (näiteks menetlejate ja teiste seotud isikute koolitamine, avalik kommunikatsioon ja üldsuse teadlikkuse tõstmine, andmebaaside arendus, et tagada asjakohane statistika)?

VTK soovime teha seotud asutusi ja huvigruppe võimalikult laialt kaasates (ministeeriumid, ülikoolid, kohus, prokuratuur, advokatuur, politsei, õiguskantsleri kantselei, huvikaitsjad, kodanikuühiskonna esindajad jt), et selgitada välja sobivaim lahendus. Sobivaima lahenduse suhtes on vaja poliitilist otsust. Soovime korraldada 2 suuremat kaasamisüritust – esimese juunis ja teise oktoobris 2024. Kaasamisürituste läbiviimine on oluline, kuna nn nõusolekupõhisuse teema puudutab paljusid erinevate huvidega huvigruppe. Erinevate huvigruppide seisukohad ja nägemused on seinast-seina, samuti ei valitse alati ühe huvigrupi sees teema osas üksmeel. Seetõttu peab huvigruppidel olema võimalik oma seisukohti väljendada. Ühtlasi on oluline, et erinevad huvigrupid kuuleksid vahetult üksteise muresid ja saaksid nende üle arutada. Arendustegevus eeldab olulisi muudatusi õigusaktides, mis ei ole küll õigusakti muutmise mahu mõttes väga ulatuslikud, kuid ühiskondlikult olulise ja suure mõjuga. Lisaks on mõju erinevatele huvirühmadele erinev. Saab väita, et võimalik seadusemuudatus mõjutab tervet Eesti ühiskonda, kuna tegu pole üksnes õigusliku küsimusega, vaid sellel on ka kultuuriline, sotsiaalne, tervise-, siseturvalisuse alane mõju.Algatus toob kaasa olulise kulu, nt lisaressursi vajadus politseis, prokuratuuris ja kohtutes, koolitused erinevatele huvirühmadele, avalik kommunikatsioon ja üldsuse teadlikkuse tõstmine, võimalik andmebaaside arendus, et tagada asjakohane statistika jne. On oluline märkida, et lisaks konkreetse seadusemuudatusega kaasnevale kulule, on seksuaalvägivald üleüldiselt ühiskonnale väga kulukas. Lisaks otsestele kuludele, nagu kriminaalmenetlus, vangistus, ohvriabiteenused ja -meetmed jne, kaasnevad seksuaalvägivallaga ka kaudsed kulud, nt kannatanute tööturult eemalejäämine/töövõimetus, laekumata maksutulu, laste saamisest loobumine või selle võimatus, riigist lahkumine, sõltuvus alkoholist või narkootikumidest, suitsiid jne. Eelnimetatud põhjustel on seksuaalvägivalla ennetus ning selle tõkestamine ülimalt olulised. |

|  |
| --- |
| 1. **Seosed Ühtekuuluvuspoliitika fondide rakenduskavaga perioodiks 2021-2027**

*Arendustegevus peab toetama rakenduskava 2021-2027 eesmärkide ja kavandatud sekkumiste tõhusat ja tulemuslikku elluviimist ning rakenduskava elluviimisega seotud ministeeriumide kaasamise ja koosloome ning sotsiaalpartneritega koostöö võimekuse suurendamist.* |
| * 1. Missuguste rakenduskava prioriteetide saavutamist kaasamise ja koosloome arendustegevused toetavad?

(rakenduskava <https://pilv.rtk.ee/s/cw3SqJ2Woy8wiEN>) | [ ]  Nutikam Eesti[ ]  Rohelisem Eesti[ ]  Ühendatum Eesti[x]  Sotsiaalsem Eesti[ ]  Inimestele lähedasem EestiArendustegevus toetab rakenduskava prioriteeti nr 2.1.6. – sotsiaalsem Eesti. Ning selle erieesmärke nr 2.1.6.2. ja 2.1.6.6.2.1.6.2. Erieesmärk (d) **edendada töötajate**, ettevõtete ja ettevõtjate kohanemist muutustega ning **aktiivse ja tervena vananemist** ning tervislikku ja hästi kohandatud töökeskkonda, kus ohjatakse terviseriske.Seksuaalvägivalla ennetamisel ja tõkestamisel on roll nii tööhõivesse jõudmises kui ka tööturul aktiivse ja tervena püsimises nii kaua kui võimalik. Ühtlasi on siin otsene seos nii füüsilise kui ka vaimse tervise häiretega. Arendustegevus aitab kaasa koostööle eri sektorite (tervis, haridus, sotsiaalvaldkond, õigus, sisejulgeolek jne) ja eri tasanditel (riik, kohalik tasand, kolmas ja erasektor) vahel.2.1.6.6. Erieesmärk (h) **soodustada aktiivset kaasamist**, et edendada võrdseid võimalusi, diskrimineerimiskeeldu ja aktiivset osalemist, ning parandada eelkõige ebasoodsas olukorras olevate rühmade tööalast konkurentsivõimetNagu rakenduskavagi ütleb, on laste ja noorte sotsiaalsed, tööturu ja tervishoiuga seotud probleemid ning õiguskaitseprobleemid omavahel seotud ja neid on võimalik ennetada. Nõusoleku põhimõtte seaduslik reguleerimine on otseselt seotud seksuaalvägivalla ennetamisega ning vastava seadusemuudatuse väljatöötamine toetab otseselt rakenduskavas väljatoodud eesmärgi saavutamist. |
| * 1. Tooge välja, missuguste meetmete ja sekkumiste elluviimist kaasamise ja koosloome arendustegevused toetavad (meetme nr, meetme nimetus, sekkumine, meetmete nimekiri on leitav <https://pilv.rtk.ee/s/sq9mrYQAPCNK6Xf>)
 | **Meetme nr:** 21.4.3.2 (Meetmete nimekirja dokumendis rida 93)**Meetme nimetus:** Terviseriskide ja riskikäitumise vähendamine ning kogukondade ja paikkondade võimestamine tervise edendamisel**Sekkumine:** Haiguste ennetusmeetmete, nõustamis-, rehabilitatsiooni- ja tugiteenuste kättesaadavuse parandamine inimeste konkurentsivõime tõstmiseks tööturul ja tööturule naasmiseks.  |

|  |
| --- |
| 1. **Kavandatavad koosloome arendustegevused**
* *Kirjeldage, mida teete, et eesmärgini jõuda. Palun tooge tegevused välja sisuliste etappide kaupa kalendrikuu täpsusega. Kogu arendustegevus peaks olema ellu viidud 12 kuu jooksul alates koostöölepingu sõlmimisest.*
* *Milliseid koosloomemeetodeid plaanite kasutada?*
* *Millist majavälist eksperttuge vajate, et eesmärke saavutada?*
 |
| Koosloome arengukiirendis osaleme selleks, et kaasa aidata justiitsministeeriumi kaasamise ja koosloome plaanis olevale tegevusele, nn nõusolekuseaduse väljatöötamiskavatsus (VTK). Meie eesmärk asutusena on kvaliteetselt elluviidud kaasamiskava, mitte lihtsalt kaasamine kaasamise pärast. Koosloome arengukiirendi ja selle raames välise eksperttoe kasutamine aitab saada sisulisema sisendi ja kaasamiskogemuse. VTK koostamine on Vabariigi Valitsuse tegevusprogrammi kuuluv ülesanne, mille tähtaeg on detsember 2024. Seaduse eelnõu väljatöötamiskavatsuse koostamise protsessis soovime korraldada kaks suuremat kaasamisüritust, kuhu soovime kutsuda kõik taotluses märgitud huvirühmad.Kaasamisürituste läbiviimine on oluline, kuna nn nõusolekupõhisuse teema puudutab paljusid erinevate huvidega huvigruppe. Erinevate huvigruppide seisukohad ja nägemused on seinast-seina. Ei saa väita, et isegi ühe huvigrupi sees oleks teema osas üksmeel. Seetõttu peab huvigruppidel olema võimalik oma seisukohti väljendada. Ühtlasi on oluline, et erinevad huvigrupid kuuleksid vahetult üksteise muresid ja saaksid nende üle arutada. Esimene kaasamisüritus toimub juunis ja teine oktoobris. Juunikuine ideekorje ja teemale häälestumine on sisendiks oktoobrikuisele kohtumisele, kuhu taotleme kiirendi toel eksperttuge. Juunikuisel kaasamisüritusel plaanime teha teemasse sissejuhatuse, nii et on kaks nö plenaarsessiooni, kus on esinejad või paneeldiskussioonid, ja 2-3 sessiooni gruppides (grupiarutelud umbes kümneliikmelistes gruppides). Välist eksperttuge vajame oktoobrikuise kaasamisürituse **planeerimisel**, **modereerimisel** (oleme planeerinud nii terve ürituse moderaatori kui ka grupiarutelude moderaatorid ehk 1+5) ja **üritusest kohapeal suulise ning hiljem kirjaliku analüütilise kokkuvõtte tegemisel**, et kõik teemaga seotud spetsialistid saaksid aruteludes sisuliselt, st mitte protsessijuhina osaleda. Kuna teema on vastuoluline, on tähtis, et arutelusid juhiksid ja kokkuvõtteid teeksid inimesed, kes on objektiivsed ning kellel ei ole teema vaates isiklikke eelistusi. Sel viisil saame veenduda, et partnerid tajuksid väljatöötamiskavatsuse protsessi ausa ja läbipaistvana.Kirjalik kokkuvõte peaks olema vormis, mis võimaldab selle kajastamist justiitsministeeriumi veebilehel. Veebilehel avaldamine on oluline läbipaistvuse ja kaasamise huvides ning välise eksperdi koostatud objektiivne kokkuvõte on hea lahendus, kuna nn nõusolekupõhisuse teemas on erinevatel huvirühmadel palju vastu käivaid seisukohti. Meie enda meeskond ei ole varem nii laiapõhjalist kaasamist teinud. Koosloome arengukiirendi ja selle raames just välise eksperttoe abi oleks ühtlasi koolituseks kaasajatele meie ministeeriumis. Tahame läbi teha need töömeetodid, et samu metoodikaid kasutada hiljem ministeeriumis teiste VTK-de ja eelnõude suhtes. Tekib protsessijuhtimise kogemus, mis hetkel puudub. Sellise töömeetodi piloteerimine annab meile ühtlasi teadmise/kogemuse, et kas see kiirendab eelnõu protsessi, kui kõik huvigrupid ja seotud asutused on algusest peale kaasatud. |

Lisa: Koosloome arengukiirendi eelarve

Laidi Surva

Kriminaalpoliitika asekantsler

(Allkirjastatud digitaalselt)

1. Suguühteks või muuks sugulise iseloomuga teoks. [↑](#footnote-ref-2)
2. Kasutatakse ka entusiastlik nõusolek, jaatav nõusolek, kinnitav nõusolek jne. [↑](#footnote-ref-3)
3. Kasutatakse ka EI tähendab EI, tahtevastasus jne. [↑](#footnote-ref-4)